ΓΡΑΠΤΗ ΕΡΩΤΗΣΗ E-3383/00

υποβολή: Piia-Noora Kauppi (PPE-DE) προς την Επιτροπή

(3 Νοεμβρίου 2000)

Θέμα: Αρνητικές επιπτώσεις σχεδιαζόμενης οδηγίας στις εταιρίες αεροπλοΐας που εκτελούν πτήσεις σε περιφερειακή κλίμακα

Η περιφερειακή εναέρια κυκλοφορία αναπτύχθηκε στην Ευρώπη όταν τη δεκαετία 1980 ο τομέας άνοιξε στον ανταγωνισμό. Αυτές οι εταιρίες αυξήθηκαν πολύ πιο γρήγορα από ό,τι οι μεγάλες αεροπορικές εταιρίες. Για παράδειγμα, το περασμένο έτος οι ογδόντα εταιρίες της Ενώσεως Ευρωπαϊκών Εταιριών Αεροπλοΐας Περιφερειακών Γραμμών (ERAA) μετέφεραν 68 εκατομμύρια επιβατών, δηλαδή 10 % περισσότερους από ό,τι το προηγούμενο έτος. Για την ίδια περίοδο, η αύξηση που κατέγραψαν οι μεγάλες αεροπορικές εταιρίες ήταν της τάξεως του 5 %.

Ενώ λοιπόν η συγκυρία για τις αεροπορικές εταιρίες περιφερειακών γραμμών είναι μάλλον ευνοϊκή, οι εταιρίες αυτές φοβούνται ότι μία αλλαγή στους κανόνες του παιχνιδιού καθώς και η αύξηση των τιμολογήσεων θα εμποδίσουν τη λειτουργία τους. Υπάρχει κίνδυνος η Ευρωπαϊκή Ένωση να μην λάβειπόψη της τις μικρές αεροπορικές εταιρίες και ότι στο στάδιο της λήψεως των αποφάσεων αυτές θα μείνουν εκτός παιχνιδιού.

Η νέα τιμολόγηση του κόστους λειτουργίας και οι έλεγχοι εναέριας κυκλοφορίας που μελετώνται από την Επιτροπή θα έχει ως αποτέλεσμα για τα μικρά αεροσκάφη αύξηση της χρέωσης από 50 % έως 80 %. Αναλόγως, οι μεταρρυθμίσεις που προβλέπει η Επιτροπή για την κατανομή χρονοθυρίδων στα αεροδρόμια που ρυθμίζουν τις αφίξεις και τις αναχωρήσεις των αεροσκαφών, αφήνουν πολλά ερωτηματικά για τις μικρές εταιρίες οι οποίες μπορούν ούτως ή άλλως να προσφέρουν στα αεροδρόμια μεγάλης κίνησης συμπληρωματική μεταφορική δυνατότητα και εναλλακτικά δρομολόγια τα οποία θεωρούνται ως μη αποδοτικά για τις μεγάλες εταιρίες.

1. Γνωρίζει η Επιτροπή τις αρνητικές επιπτώσεις που θα επιφέρει η σχεδιαζόμενη οδηγία στις εταιρίες αεροπλοΐας που εκτελούν πτήσεις σε περιφερειακή κλίμακα;

2. Δεν θεωρεί η Επιτροπή ότι οι νέες προτάσεις ενδέχεται να στρεβλώσουν την αγορά και να αυξήσουν περαιτέρω την ανταγωνιστικότητα των μεγάλων ομίλων εις βάρος των εταιριών περιφερειακών γραμμών;

Απάντηση της κας de Palacio εξ ονόματος της Επιτροπής

(21 Δεκεμβρίου 2000)

Η οδηγία για την οποία έγινε μνεία από το Αξιότιμο Μέλος του Κοινοβουλίου αναφέρεται ρητά σε πρωτοβουλία του Ευρωπαϊκού Οργανισμού για την Ασφάλεια της Αεροπλοίας (Eurocontrol).

Τον Μάρτιο του 1999 η διευρυμένη επιτροπή του Eurocontrol για τα τέλη διαδρομής συγκρότησε επιχειρησιακή ομάδα για την μελέτη πιθανού μηχανισμού τιμολογήσεων για την ενίσχυση της στρατηγικής ATM 2000. Η επιχειρησιακή αυτή ομάδα θα εξετάσει ένα ενδεχόμενο μηχανισμό τιμολόγησης προκειμένου να προωθήσει τη βέλτιστη χρήση της χωρητικότητας του εναέριου χώρου.

To κεντρικό γραφείο για τα τέλη διαδρομής του Eurocontrol διεξήγαγε σειρά προσομοιώσεων όπως προσομοίωση διμερών δασμών με διαφορετικούς τύπους και πραγματοποίησε αξιολόγηση για τον αντίκτυπο σε τύπους πτήσεων, αεροσκαφών, αντιπροσωπευτικών ζευγών πόλεων, χρηστών ανά εθνικότητα και χρήστη οργανισμών. Κάποιες από τις προσομοιώσειςποδεικνύουν ότι οι χρήστες μικρότερων αεροσκαφών θα επηρεστούν περισσότερο. Οι εργασίες συνεχίζονται και η Επιτροπή παρακολουθεί την εξέλιξή τους.

Όπως θα γνωρίζει το Αξιότιμο Μέλος, η Κοινότητα δεν αποτελεί επί του παρόντος ολοκληρωμένο μέλος του Eurocontrol. Εντούτοις προετοιμάζει την προσχώρησή της στον οργανισμό. Εξάλλου, η Επιτροπή προετοιμάζει νομοθετικές πρωτοβουλίες για να αναπτύξει πολιτική διαχείρισης της εναέριας κοινοτικής κυκλοφορίας. Τα δύο αυτά στοιχεία θα επιτρέψουν στην Κοινότητα να αναλάβει ενεργότερο ρόλο στηνπόψη συζήτηση.

Σχετικά με την επανεξέταση της κατανομής διαθέσιμου χρόνου, η Επιτροπή αναζητεί επί του παρόντος έναν καλύτερο τρόπο αναθεώρησης τωνπαρχόντων κοινοτικών κανόνων (κανονισμός του Συμβουλίου (ΕΟΚ) 95/93 σχετικά με τους κοινούς κανόνες κατανομής του διαθέσιμου χρόνου χρήσης στους κοινοτικούς αερολιμένες) προκειμένου να ανταποκριθεί στην αυξανόμενη συμφόρηση των ευρωπαϊκών αεροδρομίων και στο αυξανόμενο χάσμα μεταξύ των διαθέσιμων έργωνποδομής αερολιμένων και της ζήτησης για εναέριεςπηρεσίες. Προκειμένου να μη καθυστερήσει περισσότερο μια πρόταση που αναμένεται από το 1997, συζητήθηκε σειρά ιδεών για μελλοντική αναθεώρηση με την βιομηχανία και τα κράτη μέλη τον Ιούλιο του 2000.

Ο ρόλος των εταιρειών αεροπλοίας που εκτελούν πτήσεις σε περιφερειακή κλίμακα λήφθηκε δεόντωςπόψη κατά την διάρκεια της άσκησης αυτής. Αναλόγως, οι μικρές αεροπορικές εταιρείες που συνήθως εκτελούν πτήσεις σε περιφερειακή κλίμακα στους κόλπους της Κοινότητας θα συνεχίσουν να επωφελούνται μέτρων που επιτρέπουν στα κράτη μέλη να εξοικονομούν χρόνο για περιφερειακέςπηρεσίες στα ευρωπαϊκά αεροδρόμια που αντιμετωπίζουν πρόβλημα συμφόρησης. Επίσης, οι μικρές εταιρείες με μικρό χαρτοφυλάκιο διαθέσιμου χρόνου χρήσης θα επωφεληθούν του καθεστώτος του νεοεισερχόμενου μεταφορέα για την εκτέλεση περιφερειακώνπηρεσιών και άλλων ενδοκοινοτικών δρομολογίων, ενώ θα δοθεί προτεραιότητα σε άλλους νεοεισερχόμενους μεταφορείς όσον αφορά την κατανομή διαθέσιμου χρόνου. Τέλος, θα έπρεπε οι μικρές εταιρείες να έχουν την δυνατότητα, με την ιδιότητα των νεοεισερχόμενων αερομεταφορέων, να επωφελούνται κατανομής διαθέσιμου χρόνου που έχει αποδεσμευτεί από μεγαλύτερες εταιρείες για την εκτέλεση δρομολογίων εντός ή εκτός των ορίων της Κοινότητας. Τοιουτοτρόπως, σειρά μέτρων πρέπει να διασφαλίσει ότι οι μικρές εταιρείες με καθεστώς νεοεισερχόμενου μεταφορέα θα χαίρουν ικανοποιητικού διαθέσιμου χρόνου για βιώσιμες εμπορικάπηρεσίες και να προωθήσουν κατά συνέπεια την ανταγωνιστικότητά τους.

Κατόπιν της συζήτησης αυτής και προκειμένου να ληφθούνπόψη όλες οι εκτιμήσεις σε επίπεδο διεθνές, ανταγωνισμού, οικονομικό και δημοσίου ενδιαφέροντος, η Επιτροπή κάλεσε όλα τα κράτη μέλη να εκφράσουν τις απόψεις τους σχετικά με το θέμα αυτό έτσι ώστε να παρουσιάσει την πρότασή της στις αρχές του επόμενου χρόνου.